***Общи условия за играта „VIASAT WORLD”***

Следните думи и изрази, когато се използват в текстовете на настоящите Общи условия, ще имат посоченото по-долу значение:

***Организатор***: под организатор се разбира лицето, което е осъществило реализацията на играта, регламентирана с настоящите общи условия. В конкретния случай това e Булсатком ЕАД, ЕИК: 130408101, със седалище и адрес на управление: гр. София, р-н Младост, ул. Магнаурска школа No 15, ЗИТ, втори корпус, ет.3. и с адрес за кореспонденция: гр. София, р-н Младост, ул. Магнаурска школа No 15, ЗИТ, втори корпус, ет.4.

***Партньор:*** Лице, предоставило наградния фонд. В случая Партньор на Организатора е Viasat World Limited ("VIASAT"), дружество създадено и действащо според законите на Обединеното Кралство със седалище Chiswick High Road, W4 5RU, Лондон, Обединеното кралство, вписано в регистъра на предприемачите Companies House под номер NIP GB 224578106, с български адрес за кореспонденция в гр. София 1113, кв. Изток, ул. Асен Пейков №6, партер.

***Участник*** – това е пълнолетно дееспособно физическо лице, имащо валидна регистрация в социалната мрежа Facebook, което се е съгласило и е приело настоящите Общи условия на играта и отговаря на изискванията за участие.

***Начало на играта***: 13:00 часа на 05.11.2018 г. (българско време)

***Край на играта***: 23:59 часа на 15.11.2018 г. (българско време)

***Страница на играта в социалната мрежа Facebook***: това е уеб страницата в социалната мрежа Facebook, собственост и контролирана от Организатора, където са публикувани и настоящите Общи условия.

***Териториален*** ***обхват на Играта***: Република България

***Правила и механизъм на играта***

Чл.1. (1) Всеки желаещ да участва следва да посети страницата на играта в социалната мрежа Facebook и ползвайки функционалните бутони на социалната мрежа Facebook да отговори чрез функцията „коментар” на въпроси, свързани със съдържанието на телевизионен канал от групата на Viasat World, излъчван в мрежата на Булсатком, а именно TV 1000, Viasat Explore, Viasat Nature и/или Viasat History.

(2) В един коментар участникът трябва да изпише отговора, който сам е избрал. Всеки участник може да прави колкото коментара желае, като всички коментари участват в тегленето след края на играта на лотариен принцип, но един участник може да спечели не повече от една награда от общия награден фонд.

(3) В томболата за разпределение на Наградите не участват:

1. коментари, публикувани на друго място в Страницата на Играта или на други места в социалната мрежа Facebook;

2. коментари, които не съдържат отговор на поставения въпрос;

3. коментари, които са публикувани след края на Играта;

4. коментари с неподходящо съдържание.За „неподходящо съдържание” ще се счита всяко едно съдържание (изображение или текст, включително препращане във всякаква форма към съдържание, включително но не само видео, изображение, публикация, споделени файлове и други, достъпни чрез сайтове, форуми, профили и/или групи в социалните мрежи и други), което директно или индиректно:

* съдържа обидни, клеветнически, злепоставящи, опозоряващи елементи или елементи, които са в състояние да засегнат негативно доброто име и/или репутация и/или правата и законовите интереси на трето лице (физическо или юридическо) различно от Участника;
* представлява някакъв вид тайна и/или информация, защитена със закон, чието използване под каквато и да е форма (в това число, но не само, разкриване и разпространение) не може да стане, без да са изпълнени предвидените за това законови изисквания (в това число, но не само, без да са получени необходимите за това разрешения, съгласия и/или одобрения) като например, но не само, лична, търговска (в това число производствена и такава, свързана с ноу-хау), служебна, държавна, професионална, лекарска, адвокатска, осиновителна, данъчна и осигурителна, застрахователна, банкова, статистическа тайна и др. класифицирана, конфиденциална или привилегирована информация;
* по начина на представянето му може нормално и разумно да се приеме като явна или скрита реклама и/или продуктово позициониране на продукти, различни от тези на Организатора и Партньора или като фокусира вниманието върху такива други продукти (в това число, но не само, тютюневи изделия, алкохолни напитки, оръжия, наркотици, лекарства, конкурентни продукти и др.);
* съдържа нецензурни, дискриминационни, ксенофобски, развратни, насилствени, военно-пропагандни, религиозно-пропагандни, политическо-пропагандни елементи, независимо от техния характер, както и всякакъв друг вид елементи, които биха могли да влязат в противоречие със закона, морала и добрите нрави;
* нарушава права на интелектуална собственост на трети лица;
* съдържа насилие (включително насилие над животни), призоваване към насилие, унижение на човешкото достойнство, заплаха за живота, здравето и телесната неприкосновеност на човека и други;
* с порнографски или открито сексуален характер;
* противоречи на местното законодателство в държавата, където се провежда Играта, настоящите Правила, Интернет етиката, правилата на морала и добрите нрави;

(4) Организаторът има право по всяко време, по своя преценка и без предварително предупреждение, да премахва от страницата на Играта всякакви коментари с „неподходящо съдържание“ или противоречащи на закона и настоящите Общи условия.

***Право на участие***

 Чл.2. (1) Право на участие в играта има всяко всяко дееспособно и пълнолетно физическо лице, имащо валиден и действащ към датата на стартиране на участието си профил в социалната мрежа Facebook, което е приело настоящите общи условия и се е съгласило с тях.

(2) Лица, ненавършили годините, нужни за създаване на профил в социалната мрежа Facebook, както и лица, съдружници или акционери, лица,  работещи по трудово правоотношение при Организатора и/или Партньора, както и лице, заето в дейност по администрирането или осигуряването на Играта по какъвто и да било начин, нямат право да участват в Играта.

***Награден фонд***

 Чл.3.

(1) Партньорът осигурява наградния фонд за играта, който се състои от:

1. Шест броя термо чаши с логото на Viasat Nature

2. Пет броя зарядно за кола с логото на Viasat Explore

3. Четири броя чаша за чай с логото на Viasat History и визия от поредицата „Историята на Европа“

4. Пет броя ветрозащитно якe с логата на Viasat Nature, Viasat Explore и Viasat History

5. Един брой комплект от smart зарядно за кола + термочаша с логото на Viasat Nature + мини-хладилна чанта с логата на Viasat Nature, Viasat Explore & Viasat History

(2) Наградният фонд е разпределен в двадесет и една (21) самостоятелни награди

***Правила за разпределяне на наградния фонд***

Чл.4.

(1) В края на играта Организаторът разпределя чрез томбола наградния фонд. В томболата за разпределяне на наградите участват всички Участници, отговорили с коментар на въпроса, зададен с постовете от 05.11.2018 г. до 15.11.2018 г., за телевизионните канали на Viasat World, излъчвани в мрежата на Булсатком.

(2) Томболата се извършва чрез теглене на лотариен принцип. Тегленето ще се проведе в периода от 18.11.2018 г. и 22.11.2018 г. на българския адрес за кореспонденция на Партньора в присъствието на нотариус или адвокат. В тегленото участват всички Участници, които отговарят на условията за участие по чл. 2 и са дали отговор на въпросите от играта от 05.11.2018 г. до 15.11.2018 г. в социалната мрежа Facebook.

(3) Наградният фонд се разпределя в последователност, съответстваща на изброяването в Чл. 3.

(4) Организаторът обявява имената на изтеглените печеливши Участници с публикация на страницата си в социалната мрежа Facebook в рамките на пет (5) работни дни от тегленето.

Чл.5. (1) В случай че един или повече от печелившите Участници е нарушил, което и да било правило от тези Общи условия при заявяването на участие, или в случай на невъзможност Партньорът да се свърже с печеливш Участник, както и ако Участник не потърси наградата си в сроковете и по начините, описани в тези Общи условия, или се откаже от получената награда, то този Участник губи правото си да получи наградата си.

(2) Ако в следствие на настъпване на някое от условията по предходната алинея Участник загуби правото си да получи наградата си, наградата остава собственост на Парньора. С оглед избягване на съмнение, резервни печеливши участници не се теглят.

(3) Независимо от всичко гореизложено правото да се получи наградата се погасява с изтичане на срок от 3 (три) календарни дни от от публикуване на имената на печелившите.

***Получаване на наградата***

Чл.6. (1) В срок от 3 (три) календарни дни след публикуването на списъка с печелившите Участници на страницата на Организатора в социалната мрежа Facebook печелившите участници трябва да изпратят чрез функционалностите на социалната мрежа Facebook лично съобщение на Организатора с телефон за контакт и адрес за получаване на доставка, включително пощенски код, както и име и фамилия.

(2) Участникът е длъжен да изпълни указанията на Организатора за получаване на наградата си. При липса на отговор в посочения в Чл. 6. (1) срок, правото да се получи наградата се погасява.

(3) Счита се че наградата е получена с изпращането й по куриер на посочения от спечелилия участник адрес, за което има налична товарителница.

Чл.7. Организаторът не отговаря:

1. За невъзможност да осигури участие или да предостави наградата по причина на непреодолима сила като, но неограничаващо се до граждански безредици, война или военни действия, национални и мести бедствия, съответни актове или наказания от страна на правителство или други компетентен орган, тежки климатични условия, земетресения и други природни бедствия, технически проблеми на излъчването, включително повреда на предавателните съоръжения, прекъсване и/или недостиг на електричество, спиране и/или прекъсване на интернет, стачни действия, грипни епидемии и др.;

2. За вреди причинени при ползването на наградата;

3. За дефекти, неизправност и каквото и да било друго по предоставените предметни награди като не поема каквато и да е гаранция, свързана с тези награди. Рекламации се предявяват към производителя или дистрибутора на конкретната награда, съгласно действащото законодателство на Република България.

4. за действията на участниците в Играта, които накърняват права или законни интереси на трети лица;

5. за премахнати от страна на Фейсбук публикации, коментари и материали;

6. за недоставена или забавена Награда, когато това се дължи на причина по вина на трети лица извън неговия контрол;

7. за съдържанието и материалите, достъпни чрез визуализирани в страницата на Играта електронни препратки и рекламни банери, както и за претърпени вреди и пропуснати ползи, произтекли от използването, достъпa или недостоверността на тези материали и съдържание;

8. за невярно или неточно предадена информация, или за човешка грешка, техническа неизправност, изгубени или забавени при преноса данни, пропуск, прекъсване, изтриване, повреда или неизправност на интернет връзка, компютърна техника и софтуер, невъзможността за достъп до който и да уеб сайт или онлайн услуга;

9. за неполучена награда, когато Участникът е посочил неверни данни за контакт.

(2) Организаторът на Играта няма задължение да води кореспонденция във връзка с претенции за участие в Играта и/или получаване на награда, предявени след изтичане на срока на Играта и посочените в настоящите Общи условия срокове, както и във връзка с претенции, предявени от Участници, които не отговарят на условията на участие, съгласно настоящите Общи условия.

Чл.8. Наградите не могат да бъдат разменяни за паричната им или каквато и да е друга равностойност, нито да бъдат преотстъпвани на друг участник.

***Приемане на условията***

 Чл.9. (1) Със зареждане на страницата на Оператора в социалната мрежа и извършване на действията, посочени в механизма на играта, съответното лице се съгласява с настоящите общи условия и ги приема и изразява желание за участие в разпределението на наградния фонд, доколкото отговаря на посочените в настоящите общи условия критерии.

(2) Организаторът не носи отговорност, ако по технически причини, независещи от него, страницата на играта не работи, не може да се стартира или по какъвто и да било друг начин не може да се ползва от Участник, временно или постоянно.

(3) Организаторът не носи отговорност за действия на Facebook, включително но не само премахване на страницата на Играта или съдържание от нея, включително видеото на Играта или коментари на Участници.

Чл.10. Участието в играта ***е безвъзмездно***. Това означава, че участието в томболата за разпределяне на наградите не е обвързано с направата на покупка или с даването от страна на Участника на залог или друга материална ценност.

***Събирана информация***

 Чл.11. (1)  Със зареждане страницата на играта и извършване на действията от механизма на играта, Участникът заявява изричното си съгласие да предостави следните свои данни, които е направил достъпни за трети лица с публикуването им в социалната мрежа Facebook:

***1.***      ***Име;***

***2.***     ***Профилна снимка***

***3. Списък с контактите му (приятели) в социалната мрежа Facebook.***

(2) Отделно от горното, с изпращането на информация чрез лични или други съобщения, като номер на телефон и адрес, Участникът заявява своето изрично съгласие тази информация да се обработва по начините, посочени в този раздел.

(3) Участникът се съгласява, че при участие в Играта коментарът/ите му ще бъдат публично достъпен за всички други участници и потребители на Facebook, които посещават страницата на Играта.

(4) Предоставянето на посочените в предходните алинеи данни е задължително, ако участник не предостави част от посочената информация, то той не може да участва в играта и в последващото разпределение на наградния фонд.

(5) Организаторът не носи отговорност и не дължи обезщетение на участник, в случай че друго лице е използвало личните му данни за регистрация за участие в Играта, независимо дали личните данни са използвани със или без съгласието на лицето, което е регистрирано като участник

(6) Участниците в Играта, които са спечелили награда се съгласяват имената им, включително и техни снимки, да бъдат обявени като печеливши на страницата на играта в социалната мрежа Facebook.

Чл.12. (1) С попълване на регистрационната форма Участникът дава своето изрично съгласие Организаторът да има правото да обработва предоставените му данни и след края на играта, включително и чрез разкриването им на трето лице, за целите на директния маркетинг на Организатора и/или на третото лице, на което се разкриват данните.

(2) Категорията лица, на които Организаторът ще предоставя достъп до данните са търговци, държавни органи, нестопански организации.

(3) С предоставяне на данните си за телефон и/или адрес Участниците дават изрично съгласие тези данни Организаторът да предостави на Партньора си с цел разпределяне на наградния фонд.

Чл.13. (1) Участникът има право да възрази срещу обработването на предоставените от него данни за целите на директния маркетинг и след приключване на играта, както и срещу разкриването им на трети лица, също за целите на директния маркетинг. Това право на Участника не е ограничено във времето.

(2) Възражението участникът може да направи като изпрати писмо на следните адреси: гр. София, р-н Младост, ул. Магнаурска школа, No 15, ЗИТ, втори корпус, ет.4.

Чл.14. (1) Предоставените лични данни ще се третират със съответната конфиденциалност.

(2) Личните данни се обработват от Организатора в качеството му на регистриран администратор на лични данни и в съответствие с разпоредбите на Закона за защита на личните данни и подзаконовите актове към него. Организаторът е регистриран в Регистъра на Администраторите на лични данни с идентификационен номер 383093 / 26.07.2013 г.

(3) Упражняването на правата за достъп, коригиране, заличаване или блокиране на данните, предвидени в Закона за защита на личните данни, става чрез писмено заявление, подписано и датирано, изпратено на пощенския адрес на Организатора, който е: гр. София, р-н Младост, 1784, ул. Магнаурска школа 15, ЗИТ, втори корпус, ет.4

Чл.15. Участникът се индивидуализира в играта посредством профила си в социалната мрежа Facebook.

***Права и задължения***

Чл.16. Участникът в Играта е длъжен:

1. да спазва Общите условия на играта и Условията за ползване, обявени на страницата на играта;

2. да не предоставя свои лични данни на други участници в играта, както и да не използва личните данни на други лица без тяхно съгласие;

3. да спазва повелителните норми на закона и на добрите нрави;

4. да не използва софтуер за автоматизирано генериране на събития във виртуалната среда, с което да набави за себе си или за друг облага.

Чл. 17. (1) Участник има право да се откаже от спечелена награда като той трябва да заяви това в срок не по-късно от датата за приемане на наградата съобразно чл. 6.

(2) Участникът в играта има право на безплатен достъп до предоставените от него данни, които се обработват от Организатора и които се отнасят до него, както и правото да иска коригиране на така събраните данни.

Чл.18. (1) Организаторът определя правилата на Играта едностранно и има право да ги изменя и допълва по своя преценка, когато и както намери за необходимо.

(2) Организаторът е длъжен да обяви измененията и допълненията в Общите условия.

(3) Изменението и допълнението се обявява на интернет страницата на Организатора в социалната мрежа Facebook.

(4) Действието на изменението има сила от момента на публикуването му на страницата на Организатора в социалната мрежа Facebook.

Чл.19. Организаторът има право по всяко време да преустанови реализацията на Играта, както и да прекрати временно или постоянно участието на участник в нея, ако същият не спазва установените правила.

Чл.20. Всеки потенциален спор между Организатора на играта и участници в същата се решава по взаимно съгласие, а при невъзможност за постигане на такава, спорът се решава от компетентния съд в Република България съобразно действащото законодателство.

Чл.21. За неуредените в настоящите Общи правила на Играта случаи се прилагат разпоредбите на действащото законодателство на Република България.

***Тези общи условия са приети и влизат в сила от 05.11.2018 г.***